ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং মালদ্বীপের রাষ্ট্রপতি ইব্রাহিম মোহামেদ সোলিহ-র মধ্যে টেলিফোনে কথা
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদী এবং মালদ্বীপের রাষ্ট্রপতি ইব্রাহিম মোহামেদ সোলিহ-আজ টেলিফোনে কথা বলেছেন।
রাষ্ট্রপতি সোলিহ প্রধানমন্ত্রী মোদীকে কোভিড মহামারীর বিরুদ্ধে লড়াইয়ে ভারতের সহযোগিতা এবং সাহায্যের জন্য ধন্যবাদ জানিয়েছেন। মালদ্বীপে যেসব উন্নয়নমূলক প্রকল্পগুলি ভারতের সহায়তায় বাস্তবায়িত হচ্ছে উভয় নেতা সেগুলির পর্যালোচনা করেন এবং কোভিড মহামারী সত্ত্বেও যে গতিতে প্রকল্পগুলি রূপায়িত হচ্ছে তার জন্য তাঁরা সন্তোষ প্রকাশ করেছেন। ভারতের ‘প্রতিবেশী প্রথম’ নীতির অন্যতম স্তম্ভ মালদ্বীপ বলে উল্লেখ করে প্রধানমন্ত্রী বলেন, এই দেশ সংশ্লিষ্ট অঞ্চলে সকলের নিরাপত্তা এবং উন্নয়নের জন্য সামুদ্রিক জোট ‘সাগরের’ গুরুত্বপূর্ণ অংশীদারও।
রাষ্ট্রসংঘ সাধারণ পরিষদের সভাপতি হিসেবে মালদ্বীপের বিদেশমন্ত্রী আবদুল্লা শাহিদ নির্বাচিত হওয়ায় প্রধানমন্ত্রী রাষ্ট্রপতি সোলিহকে অভিনন্দন জানান। দুটি দেশের মধ্যে দ্বিপাক্ষিক সম্পর্কের সার্বিক পর্যালোচনা করার সুযোগ এই টেলিফোনে কথাবার্তা বলার মাধ্যমে তৈরি হয়েছে। এর ফলে দুই দেশের মধ্যে যে সহযোগিতার সম্পর্ক রয়েছে তা আরও শক্তিশালী হল।
CG/CB/NS
(Visitor Counter : 136
নির্বাচনকমিশন
বিহারে অবাধ, সুষ্ঠু ও নিরাপদ নির্বাচন আয়োজন করাই মূল লক্ষ্য : মুখ্য নির্বাচন কমিশনার
নয়াদিল্লী, ৫ অক্টোবর, ২০২০
নির্বাচন কমিশন বিহারে আসন্ন বিধানসভা নির্বাচন এবং বিভিন্ন রাজ্যের উপনির্বাচন আয়োজনে যেসব পর্যবেক্ষকদের কাজে লাগাবে তাদের নিয়ে বৈঠক করেছে। এই বৈঠকটি ভার্চুয়াল এবং তাঁদের উপস্থিতি౼ দুভাবে হয়েছে। ৭০০র বেশি সাধারণ, পুলিশ ও ব্যয় নির্বাহ সংক্রান্ত পর্যবেক্ষক ১১৯টি জায়গা থেকে ভার্চুয়ালি এই বৈঠকে যোগ দেন। দিল্লীতে ৪০ জন পর্যবেক্ষক বৈঠকে যোগ দেন ।
মুখ্য নির্বাচন কমিশনার শ্রী সুনীল আরোরা পর্যবেক্ষকদের জানান, কোভিড-১৯ মহামারীর আন্তর্জাতিক প্রভাবের কারণে বিহারে এই নির্বাচন আয়োজনের ক্ষেত্রে অতিরিক্ত সতকর্তা অবলম্বন করতে হচ্ছে। মহামারীর এই সময়ে আন্তর্জাতিক সম্প্রদায় এই নির্বাচনী প্রক্রিয়া পর্যবেক্ষণ করছেন। তিনি জোর দিয়ে বলেছেন অবাধ, সুষ্ঠু, শান্তিপূর্ণ স্বচ্ছভাবে নির্বাচন আয়োজনের সঙ্গে কোভিড নিরাপত্তার দিকটিও নির্বাচন কমিশনে অঙ্গীকারের মধ্যে রয়েছে। ভোটারদের মধ্যে আস্থা অর্জন করাতে হবে যাতে তারা নিরাপদে ভোটগ্রহণ কেন্দ্র গিয়ে তাঁদের ভোটাধিকার প্রয়োগ করেন। পর্যবেক্ষকদের তিনি বন্ধু, পথপ্রদর্শক ও পরামর্শদাতার ভূমিকা নিতে বলেছেন যাতে এইসব পর্যবেক্ষকরা স্থানীয় স্তরে নির্বাচন আয়োজকদের বিভিন্ন সমস্যার সমাধান করতে পারেন। অতীতে কয়েকজন বিশেষ ব্যয় সংক্রান্ত পর্যবেক্ষকের ভূমিকার প্রশংসা করে শ্রী অরোরা বলেছেন, তাঁদের নিরপেক্ষতা নির্বাচন কমিশনের সংবিধান অনুসারে কাঙ্খিত ভূমিকার সঙ্গে সাযুজ্য রেখেছে।
নির্বাচন কমিশনার শ্রী সুশীল চন্দ্র পর্যবেক্ষকদের ভূমিকার ওপর গুরুত্ব দিয়েছেন। তিনি বলেছেন কমিশন ইতিমধ্যেই দু-জন বিশেষ ব্যয় নির্বাহী পর্যবেক্ষককে নিয়োগ করেছে। পরিস্থিতি অনুযায়ী পরবর্তীতে আরও পর্যবেক্ষক নিয়োগ করা হতে পারে। কমিশন ২১শে আগস্ট যেসব নীতি-নির্দেশিকা জারি করেছে সেগুলি যথাযথভাবে মেনে চলার ওপর শ্রী চন্দ্র গুরুত্ব দিয়েছেন।
নির্বাচন কমিশনার শ্রী রাজীব কুমার বলেছেন, পর্যবেক্ষকদের মনে রাখতে হবে তৃণমূল স্তরে তাঁরাই হবেন নির্বাচন কমিশনের আসল মুখ। তিনি বলেছেন, তৃণমূল স্তরে প্রয়োজনীয় পরামর্শ দেওয়ার ক্ষেত্রে পর্যবেক্ষকরা গুরুত্বপূর্ণ ভূমিকা পালন করবেন।
নির্বাচন কমিশনের মহাসচিব শ্রী উমেশ সিনহা সহ অন্যান্য উপ-নির্বাচন কমিশনাররা বিভিন্ন পরামর্শ দিয়েছেন। শ্রী সিনহা আধিকারিকদের নির্বাচনের পরিকল্পনা, নিরাপত্তা জনিত ব্যবস্থাপনা, এসভিইইপি এবং সংবাদ মাধ্যমের বিভিন্ন দিক নিয়ে আলোচনা করেছেন। প্রবীণ উপনির্বাচন কমিশনার শ্রী ধর্মেন্দ্র শর্মা জানিয়েছেন ভোটকর্মীদের প্রশিক্ষণের কাজ ইতিমধ্যেই শেষ হয়েছে। উপ-নির্বাচন কমিশনার শ্রী সুদীপ জৈন , বৈদ্যুতিন ভোটগ্রহণ যন্ত্র এবং ভিভিপ্যাট ব্যবস্থাপনা ও নির্বাচক তালিকার বিষয় নিয়ে আলোচনা করেছেন। নির্বাচন কমিশনের বিহারের দায়িত্বপ্রাপ্ত উপ-নির্বাচন কমিশনার শ্রী চন্দ্র ভূষণ কুমার এই নির্বাচনে কোভিড পরিস্থিতিতে আইনী দিকগুলি ছাড়াও আদর্শ আচরণবিধির বিষয় নিয়ে বিস্তারিত জানিয়েছেন। উপ-নির্বাচন কমিশনার শ্রী আশিস কুন্দ্রা পর্যবেক্ষকদের তথ্যপ্রযুক্তির ব্যবহারের বিভিন্ন দিক নিয়ে আলোচনা করেছেন। প্রতিটি অধিবেশনে কোভিড নিরাপদ নির্বাচন আয়োজনের ওপর বিশেষ গুরুত্ব দেওয়া হয়েছে।
CG/CB /NS
(Visitor Counter : 112
মন্ত্রিসভারঅর্থনৈতিকবিষয়সংক্রান্তকমিটি
পরিকাঠামো বিনিয়োগ ট্রাস্টের মাধ্যমে পাওয়ারগ্রিড কর্পোরেশন অফ ইন্ডিয়া লিমিটেডের সহযোগী সংস্থাগুলির সম্পদ নগদীকরণে মন্ত্রিসভার অনুমোদন
নয়াদিল্লি, ০৮ সেপ্টেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ এক প্রথা বহির্ভূত সংস্কারের অঙ্গ হিসাবে কেন্দ্রীয় বিদ্যুৎ মন্ত্রকের অধীন রাষ্ট্রায়ত্ত সংস্থা পাওয়ারগ্রিডের সহযোগী সংস্থাগুলির সম্পদ নগদীকরণের বিষয়ে সিদ্ধান্ত নিয়েছে। সম্পদ নগদীকরণের যাবতীয় প্রক্রিয়া পরিকাঠামো বিনিয়োগ ট্রাস্টের মাধ্যমে পরিচালিত হবে। এই প্রথমবার বিদ্যুৎ ক্ষেত্রের সঙ্গে যুক্ত কোনও একটি রাষ্ট্রায়ত্ত সংস্থার নগদীকরণের মাধ্যমে সম্পদ পুনর্ব্যবহারের সিদ্ধান্ত গ্রহণ করা হয়েছে। সম্পদ নগদীকরণ থেকে প্রাপ্ত লভ্যাংশ নতুন ও নির্মীয়মান প্রকল্পগুলিতে মূলধন হিসাবে ব্যয় করা হবে।
মন্ত্রিসভার এই সিদ্ধান্ত রাষ্ট্রায়ত্ত পাওয়ারগ্রিড সংস্থাকে তার সম্পদের নগদীকরণ ঘটিয়ে ৭ হাজার কোটি টাকারও বেশি আয় করতে সাহায্য করবে। সংস্থার যে সমস্ত সম্পদ নগদীকরণের সিদ্ধান্ত নেওয়া হয়েছে, তার মধ্যে রয়েছে – হাইভোল্টেজ বিদ্যুৎ সরবরাহ লাইন ও সাব-স্টেশন। সম্পদ নগদীকরণ থেকে প্রাপ্ত আয় পাওয়ারগ্রিড সংস্থা তার নতুন ও নির্মীয়মান প্রকল্পগুলিতে খরচ করতে পারবে।
উল্লেখ করা যেতে পারে, কেন্দ্রীয় বিদ্যুৎ মন্ত্রকের প্রশাসনিক নিয়ন্ত্রণাধীন রাষ্ট্রায়ত্ত সংস্থা হ’ল পাওয়ারগ্রিড। এই সংস্থাটি ১৯৯২-৯৩ সালে বাণিজ্যিক কাজকর্ম শুরু করে। আজ এই সংস্থাটি বিদ্যুৎ সরবরাহের ক্ষেত্রে মহারত্ন মর্যাদাপ্রাপ্ত সংস্থা হয়ে উঠেছে।সংস্থাটি তার অভ্যন্তরীণ কাজকর্ম থেকে সংগৃহীত অর্থ ও ঋণ সহায়তার মাধ্যমে মূলধন ব্যয়ের জন্য তহবিল সংস্থান করে থাকে।
মন্ত্রিসভায় অর্থনৈতিক বিষয় সংক্রান্ত কমিটি রাষ্ট্রায়ত্ত পাওয়ারগ্রিড সংস্থাকে তার সম্পদের নগদীকরণের অনুমতি দিয়েছে। সম্পদ নগদীকরণের ক্ষেত্রে স্পেশাল পার্পাস ভেহিকেল হিসাবে পরিকাঠামো তহবিল ট্রাস্টকে কাজে লাগানো হবে। পরিকাঠামো তহবিল ট্রাস্টের মাধ্যমে পাওয়ারগ্রিড সংস্থার সম্পদ নগদীকরণের এটি প্রথম প্রয়াস। সম্পদ নগদীকরণ থেকে প্রাপ্ত আয় সংস্থাটি তার মূলধন খাতে ব্যয় এবং নতুন বা নির্মীয়মান প্রকল্পগুলি বাবদ খরচ করতে পারবে। এমনকি, সম্পদ নগদীকরণ থেকে প্রাপ্ত আয় পাওয়ারগ্রিড সংস্থার আর্থিক অবস্থাকে আরও সুদৃঢ় করবে। প্রথম পর্যায়ে পাওয়ারগ্রিড সংস্থার সম্পদ নগদীকরণ থেকে ৭ হাজার কোটি টাকারও বেশি উপার্জনের লক্ষ্যমাত্রা স্থির হয়েছে। সম্পদ নগদীকরণের অভিজ্ঞতার ওপর ভিত্তি করে ভবিষ্যতেও এ ধরনের প্রয়াস গ্রহণ করা হবে।
(CG/BD/SB
তথ্যওসম্প্রচারমন্ত্রক
করোনা ভাইরাস সম্পর্কে তথ্য ও সম্প্রচার মন্ত্রকের নির্দেশিকা জারি
নয়াদিল্লী, ০৪ মার্চ, ২০২০
করোনা ভাইরাস সম্পর্কে কেন্দ্রীয় স্বাস্হ্য ও পরিবার কল্যাণ মন্ত্রকের পক্ষ থেকে একাধিক নির্দেশিকা জারি করা হয়েছে। কেন্দ্রীয় তথ্য ও সম্প্রচার মন্ত্রক এই নির্দেশিকাগুলি সম্পর্কে সমস্ত বেসরকারি স্যাটেলাইট নিউজ টিভি চ্যানেল এবং সমস্ত বেসরকারি এফএম রেডিওকে অবগত করা হয়েছে। দেশের মানুষের কাছে করোনা ভাইরাস সম্পর্কিত নির্দেশিকাগুলি পৌঁছে দেওয়ার জন্য বেসরকারি টিভি চ্যানল ও এফএম রেডিও চ্যানেলগুলিকে তথ্য ও সম্প্রচার মন্ত্রকের পক্ষ থেকে নির্দেশিকা জারি করা হয়েছে। স্বাস্হ্য ও পরিবার কল্যাণ মন্ত্রকের পক্ষ থেকে জারি করা সংশোধিত ভ্রমণ বিষয়ক নির্দেশিকাগুলির যথাযথ প্রচার বা সম্প্রচারের জন্য টিভি নিউজ চ্যানেল ও এফএম রেডিও চ্যানেলগুলিকে অনুরোধ করা হচ্ছে।
তথ্য ও সম্প্রচার মন্ত্রকের ওয়েবসাইটে সংশ্লিষ্ট নির্দেশিকা বিস্তারিত দেওয়া রয়েছে। ওয়েবসাইটের ঠিকানা হল-
https://mib.gov.in/sites/default/files/Advisory%20on%20COVID19.pdf
CG/BD/NS
(Visitor Counter : 75
আইনওবিচারমন্ত্রক
আইন ও বিচার মন্ত্রকের ২০২০ বর্ষশেষের পর্যালোচনা
নতুন দিল্লি, ৩১ ডিসেম্বর, ২০২০
কেন্দ্রীয় আইন ও বিচার মন্ত্রকের পক্ষ থেকে ২০২০ বছরে বেশ কিছু গুরুত্বপূর্ণ পদক্ষেপ গ্রহণ করা হয়েছে। হাইকোর্টের বিচারপতিদের শূন্য পদ পূরণ করা ছাড়াও কোভিড জনিত বর্তমান পরিস্থিতিতে একাধিক উল্লেখযোগ্য সিদ্ধান্ত নেওয়া হয়েছে। ই-কোর্টস বা ভার্চুয়াল লোক আদালতের মতো গুরুত্বপূর্ণ বিষয়গুলি প্রাধান্য পেয়েছে।
১) বিচারক নিয়োগ ও বদলি ব্যবস্থা।
বিভিন্ন হাইকোর্টে ৬৬ জন নতুন বিচারপতি নিয়োগ করা হয়েছে। মোট ৯০ জন অতিরিক্ত বিচারপতিকে বিভিন্ন হাইকোর্টে স্থায়ীকরণ করা হয়েছে। তিনজন বিচারপতিকে প্রধান বিচারপতি হিসেবে বোম্বে ও মেঘালয় হাইকোর্টে নিয়োগপত্র দেওয়া হয়েছে।
২) ই-কোর্টস,এর ব্যবস্থা গ্রহণ। এই প্রযুক্তি প্রণয়নের মাধ্যমে দেশের ১৬, ৮৪৫ টি আদালতে কম্পিউটার সহ আধুনিক সফটওয়্যার এর ব্যবস্থা করা হয়েছে। ভার্চুয়াল কোর্ট এর মাধ্যমে গত ৮ ডিসেম্বর পর্যন্ত ৩৫,০২,৮৯৬ তিন মামলার শুনানি গ্রহণ করা হয়েছে।
কোভিড জনিত কারণে লকডাউনের সময় জেলা আদালত গুলিতে মোট ৩৫, ৯৩,৮৩১ টিম মামলার শুনানি হয়েছে। হাইকোর্টে শুনানি হয়েছে ১৩,৭৪,০৪৮ টি মামলার। অন্যদিকে সুপ্রিমকোর্টে প্রায় ৩০ হাজার মামলার শুনানি হয়েছে।
৩) সংস্কারমূলক বিভিন্ন কাজের বাস্তবায়ন করা হয়েছে। দিল্লির জাতীয় আইন বিশ্ববিদ্যালয়ে বাণিজ্য ও ব্যবসায়িক মামলা সম্পর্কিত অনলাইন পাঠক্রমের সূচনা করা হয়েছে।
৪) টেলি- ল এর মতো সর্বাধুনিক ডিজিটাল মাধ্যমে বিনামূল্যে আইনী পরিষেবা দেওয়ার ব্যবস্থা করা হয়েছে।
৫) প্রো বোনো লিগাল সার্ভিস ব্যবস্থার মাধ্যমে আইনি পরিষেবা দেওয়ার ব্যবস্থা করা হয়েছে।
৬) উত্তর পূর্বাঞ্চলের রাজ্য গুলি এবং জম্মু-কাশ্মীরের বিচারব্যবস্থা ত্বরান্বিত করতে একাধিক উল্লেখযোগ্য পদক্ষেপ গ্রহণ করা হয়েছে।
৭) ন্যাশনাল লিগ্যাল সার্ভিসেস অথরিটিকে আরো শক্তিশালী করা হয়েছে। সাধারণ মানুষ যাতে এর সুযোগ নিতে পারেন সেজন্য বহুবিধ ব্যবস্থা গ্রহণ করা হয়েছে।
৮) মহিলা ও শিশুদের সুরক্ষার কথা ভেবে সারা দেশে মোট ১০২৩ টি ফাস্ট ট্রাক স্পেশাল কোর্ট স্থাপনের পরিকল্পনা নেওয়া হয়েছে। এরমধ্যে ৩৮৯ টি কেবলমাত্র পকসো আদালত হিসেবে থাকবে।
৯) জেলা আদালত থেকে শুরু করে নিম্ন আদালত পর্যন্ত পরিকাঠামোগত উন্নয়নের জন্য বহুবিধ ও পরিকল্পনা গ্রহণ করা হয়েছে। এজন্য ৭৯৭৫.৮১ কোটি টাকা বরাদ্দ করা হয়েছে।
১০) বিচার ব্যবস্থার ক্ষেত্রে সহযোগিতার জন্য ভারতের সুপ্রিম কোর্টের সঙ্গে মরক্কোর সুপ্রিম কাউন্সিল অফ দি জুডিশিয়াল পাওয়ারের একটি চুক্তি স্বাক্ষরিত হয়েছে।
১১) দ্বিতীয় জাতীয় জুডিশিয়াল পে-কমিশন গঠন। বিচার ব্যবস্থার সঙ্গে যুক্ত ব্যক্তিদের বেতন সংক্রান্ত বিষয় সহ বিভিন্ন ক্ষেত্রে পর্যালোচনা করতে এই কমিশন গঠন করা হয়েছে।
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী, ওয়েবিনারের মাধ্যমে দেশজুড়ে ছাত্র-ছাত্রীদের সঙ্গে বৈঠক করলেন
নতুন দিল্লি, ৫ মে, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’, দেশজুড়ে ছাত্র – ছাত্রীদের সঙ্গে ওয়েবিনারের মাধ্যমে মত বিনিময় করেছেন। মন্ত্রী, স্কুলের পরীক্ষা, ভর্তির পরীক্ষা, শিক্ষাবর্ষ, অনলাইনে লেখাপড়া, ফি বা মাইনে, ছাত্র–ছাত্রীদের মানসিক স্বাস্থ্য, আন্তর্জাতিক ছাত্র–ছাত্রী এবং ফেলোশিপের মতন বিষয়গুলির প্রশ্নের উত্তর দেন।
মন্ত্রী বলেন, প্রধানমন্ত্রী শ্রী নরেন্দ্র মোদী, দেশের ছাত্র – ছাত্রীদর কল্যাণ ও শিক্ষা সংক্রান্ত বিষয় নিয়ে সবসময় চিন্তাভাবনা করেন। এই প্রসঙ্গে মন্ত্রক, ছাত্র – ছাত্রীদের বিভিন্ন সমস্যার সমাধানে সক্রিয় বলেও শ্রী পোখরিয়াল জানান। তিনি দপ্তরের প্রতিমন্ত্রী, শ্রী সঞ্জয় ধোতরের ভূমিকারও প্রশংসা করেন।
আলোচলার সময় মন্ত্রী জানান, নিট পরীক্ষা ২৬শে জুলাই অনুষ্ঠিত হবে। জেইই মেইন ১৮ই, ২০শে, ২১শে, ২২শে এবং ২৩শে জুলাই অনুষ্ঠিত হবে। জেইই অ্যাডভান্স অগাষ্ট মাসে হওয়ার সম্ভাবনা আছে। তিনি আরো বলেন, ইউজিসি নেট – ২০২০ এবং সিবিএসসি-র দ্বাদশ শ্রেণীর পরীক্ষার দিন পরে ঘোষণা করা হবে।
মন্ত্রী, ছাত্র – ছাত্রীদের সঙ্গে আলোচনার সময় তাঁদের পড়াশোনার সময়সূচী সম্পর্কে খোঁজখবর নেন। ভর্তি পরীক্ষায় পাঠ্যক্রম এবং প্রশ্নের ধরণ জানা খুব জরুরী বলে তিনি উল্লেখ করেন।
শ্রী পোখরিয়াল, ভর্তির পরীক্ষার জন্য ন্যাশনাল টেস্টিং এজেন্সির ওয়েবসাইট থেকে পদার্থবিদ্যা, রসায়নবিদ্যা, গণিত এবং জীববিদ্যার ওপর ক্লাসগুলি করার পরামর্শ দেন। এসংক্রান্ত ওয়েবসাইটি হল - https://nta.ac.in/LecturesContent.
গ্রামাঞ্চলে নেটওয়ার্কের সমস্যার জন্য অনলাইনে ক্লাসের অসুবিধের প্রসঙ্গটি আলোচনায় স্থান পায়। মন্ত্রী জানান, মানব সম্পদ উন্নয়ন মন্ত্রক, তথ্য ও সম্প্রচার মন্ত্রকের সঙ্গে যৌথভাবে স্বয়ম প্রভা চ্যানেল চালু করেছে। আরেকটি প্রশ্নের জবাবে শ্রী পোখরিয়াল বলেন, ২০২০ – ২১ শিক্ষাবর্ষে আইআইটি, আইআইআইটি এবং এনআইটিগুলির ফি বাড়ানো হবে না।
কোভিড – ১৯ এর মোকাবিলায় লকডাউন জারি করার ফলে শিক্ষাবর্ষে যে সমস্যা দেখা দিয়েছে মন্ত্রক, তা সমাধানের লক্ষ্যে কাজ করছে। তিনি জানান, বিদ্যালয়স্তরে ছাত্র–ছাত্রীদের জন্য বিকল্প বর্ষপঞ্জী তৈরি করা হয়েছে। যেখানে প্রযুক্তি ও সোশ্যাল মিডিয়ার মাধ্যমে ছাত্র–ছাত্রীরা পড়াশোনা করতে পারবেন।
বোর্ডের পরীক্ষাগুলির বিষয়ে মন্ত্রী জানান, মূল বিষয়গুলিতেই পরীক্ষা নেওয়া হবে। কারণ উচ্চশিক্ষায় এই বিষয়গুলির প্রাপ্ত নম্বর ভর্তির সময় কাজে আসবে। সিবিএসসি, পয়লা এপ্রিল তার ২৯ বিষয়ে http://cbse.nic.in/ এই ওয়েবসাইটে তথ্য দিয়েছে। উত্তর–পূর্ব দিল্লির যে সমস্ত ছাত্র – ছাত্রীরা দশম শ্রেণীর পরীক্ষায় বসতে পারে নি, তারা ভবিষ্যতে যখন পরীক্ষা নেওয়া হবে, তখন সেই পরীক্ষাগুলি দিতে পারবে।
স্নাতক এবং স্নাতকোত্তর স্তরে ভর্তির প্রক্রিয়া ৩১শে অগাষ্টের মধ্যে শেষ করতে হবে। তবে, প্রয়োজন দেখা দিলে যোগ্যতা নির্ণয়ের পরীক্ষার নথি ৩০শে সেপ্টেম্বরের মধ্যে জমা দিলেও চলবে।
ছাত্র – ছাত্রীদের সঙ্গে কথা বলে মন্ত্রী সন্তোষ প্রকাশ করেছেন। তিনি কাউকে বর্তমান পরিস্থিতিতে শঙ্কিত না হবার পরামর্শ দেন। তিনি বলেন, মন্ত্রকের ওয়েবসাইটে পরীক্ষা, শিক্ষাবর্ষ সহ বিভিন্ন তথ্য সময় অনুযায়ী দেওয়া হবে।
(CG/CB/SFS
নতুনওপুনর্নবীকরণযোগ্যজ্বালানিমন্ত্রক
ভারতের সৌর বিদ্যুৎ বাজার সম্পর্কে ইন্টারসোলার ইউরোপ ২০২২-এ মূল ভাষণ দিয়েছেন শ্রী ভগবন্ত খুবা
নতুন দিল্লি, ১৩ মে, ২০২২
কেন্দ্রীয় নবীন ও পুনর্নবীকরণযোগ্য শক্তিমন্ত্রী শ্রী ভগবন্ত খুবা জার্মানির মিউনিখে আয়োজিত ইন্টারসোলার ইউরোপ ২০২২-এ যোগ দেন। তিনি ভারতের সৌর বিদ্যুৎ বাজারে বিনিয়োগের সুযোগ সুবিধা নিয়ে ভাষণ দেন। শ্রী খুবা বলেন, ভারত ২০৭০ সালের মধ্যে কার্বন নিঃসরণের পরিমাণ শূন্যতে নামিয়ে আনার লক্ষ্য স্থির করেছে। একই সঙ্গে ২০৩০ সালের মধ্যে জীবাশ্ম বহির্ভূত ৫০০ গিগাওয়াট শক্তি উৎপাদন করার লক্ষ্য স্থির হয়েছে। কপ-২৬ সম্মেলনে প্রধানমন্ত্রী ভারতে যে পঞ্চমৃত উচ্চাকাঙ্খা স্থির করেছেন তা পূরণে এই উদ্যোগগুলি বড় ভূমিকা নেবে।
ভারত গত ৭ বছরে পুনর্নবীকরণযোগ্য ক্ষেত্রে অভাবনীয় অগ্রগতি করেছে। ২০২১ সালের মধ্যেই ভারত জীবাশ্ম জ্বালানি বহির্ভুত ক্ষেত্র থেকে মোট বিদ্যুৎ উৎপাদনের ৪০ শতাংশ লক্ষ্য অর্জিত হয়েছে। এই লক্ষ্য ২০৩০ সালের ৯ বছর আগেই পূর্ণ হয়েছে। উচ্চাকাঙ্খী উন্নয়নের লক্ষ্য পূরণে ভারত সৌর বিদ্যুৎ ক্ষেত্রে দেশীয় উৎপাদনের প্রসারে অঙ্গীকারবদ্ধ। এই লক্ষ্যে সৌর বিদ্যুৎ উৎপাদন ক্ষেত্রকে সাহায্যের জন্য একাধিক গুরুত্বপূ্র্ণ নীতি গ্রহণ করা হয়েছে।
কেন্দ্রীয় মন্ত্রী জোর দিয়ে বলেন যে, সৌর বিদ্যুৎ উৎপাদনের মডিউল বা সাজসরঞ্জাম উৎপাদন বাড়াতে ভারত অঙ্গীকারবদ্ধ। এই লক্ষ্যে ২৪ হাজার কোটি টাকার বাজেট সংস্থান করা হয়েছে। দেশে গ্রীন হাইড্রোজেন অর্থ ব্যবস্থার প্রসারে ২৫ হাজার কোটি টাকার বেশি বিনিয়োগের পরিকল্পনা রয়েছে। ভারতের গ্রীন হাইড্রোন মিশন থেকে বার্ষিক ৪.১ মিলিয়ন টন গ্রীন হাইড্রোজেন উৎপাদনের লক্ষ্য স্থির হয়েছে।
ভারতে গ্রীন হাইড্রোজেন ক্ষেত্রে বিনিয়োগের ব্যাপক সম্ভাবনা রয়েছে। বর্তমানে ১৯৬.৯৮ বিনিয়ন ডলারের একাধিক প্রকল্পের কাজ চলছে। এই প্রেক্ষিতে মন্ত্রী উন্নত দেশগুলিকে ভারতের পুনর্নবীকরণযোগ্য ক্ষেত্রে অংশগ্রহণের আহ্বান জানিয়ে যেসমস্ত সুযোগ সুবিধা তৈরি হয়েছে তা সদ্ব্যাবহার করার অনুরোধ জানান।
CG/BD/SKD/
(Visitor Counter : 163
প্রধানমন্ত্রীরদপ্তর
রাইসিনা বার্তালাপ ২০২২ – এর উদ্বোধনী অনুষ্ঠানে প্রধানমন্ত্রীর অংশগ্রহণ
নয়াদিল্লি, ২৫ এপ্রিল, ২০২২
প্রধানমন্ত্রী শ্রী নরেন্দ্র মোদী সোমবার  রাইসিনা বার্তালাপ ২০২২ – এর উদ্বোধনীন অনুষ্ঠানে যোগ দেন। সেখানে ইউরোপীয়ান কমিশনের প্রেসিডেন্ট মিসেস উরসুলা ফন ডেয়ার লিয়েন মূল ভাষণ দিয়েছেন।
প্রধানমন্ত্রী এক ট্যুইটে জানিয়েছেন, “আজ সন্ধ্যায় #Raisina2022 উদ্বোধনী অনুষ্ঠানে যোগ দিয়েছিলাম। @raisinadialogue"।
CG/SS/SB
(
কেন্দ্রীয়মন্ত্রিসভা
কেন্দ্রীয় মন্ত্রীসভায় কৃষি রপ্তানি নীতি ২০১৮ অনুমোদিত
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ২০১৮ সালের কৃষি রপ্তানি নীতি অনুমোদিত হয়েছে। এছাড়া এই নীতিটি রূপায়ণের জন্য কেন্দ্রীয় স্তরে বাণিজ্য মন্ত্রককে নোডাল বিভাগ করে বিভিন্ন মন্ত্রক, বিভাগ এবং সংশ্লিষ্ট রাজ্য সরকারগুলির প্রতিনিধিদের নিয়ে একটি নজরদারি ব্যবস্হা গড়ে তোলার সিদ্ধান্ত অনুমোদন করা হয়।
২০২২ সালের মধ্যে কৃষকদের আয় দ্বিগুন করার লক্ষেই সরকার এই নীতি প্রণয়ন করেছে। দেশের কৃষি পণ্যের রপ্তানি দ্বিগুন করা এবং ভারতীয় কৃষক এবং কৃষিপণ্য সমূহকে আন্তর্জাতিক মূল্যশৃঙ্খল ব্যবস্হার সঙ্গে সংযুক্ত করার লক্ষেই সরকার এই ধরনের সার্বিক কৃষি রপ্তানি ঘোষনা করেছে।
এই নীতি রূপায়নের মাধ্যমে ভারতীয় কৃষিক্ষেত্রে রপ্তানির সম্ভাবনাকে কাজে লাগানো এবং কৃষিক্ষেত্রে ভারতকে এক বিশ্বশক্তির পর্যায়ে নিয়ে যাওয়া এবং কৃষকদের আয় বাড়ানোই এই নীতির লক্ষ্য। ২০২২ সালের মধ্যে ভারতের কৃষিপণ্যের রপ্তানী এখনকার ৩০০০ কোটি ডলার থেকে বাড়িয়ে ৬০০০ কোটি ডলারে নিয়ে যাওয়া এবং আরও কয়েক বছরের মধ্যে এই পরিমানটিকে ২০০০০ কোটি ডলারে নিয়ে যাওয়ার লক্ষেই এই নীতি ঘোষিত হয়েছে। এছাড়া আমাদের দেশের রপ্তানিযোগ্য কৃষিপণ্যের বৈচিত্র্য বাড়ানো দেশজ, জৈব, চিরাচরিত এবং অচিরাচরিত কৃষি পণ্যের রপ্তানিকে উৎসাহিত করা। বাজারে প্রবেশাধিকার, রপ্তানির প্রতিবন্ধকতা মোকাবিলা করা এবং কৃষিপণ্যের পরিচ্ছন্নতা ও বিশুদ্ধতা বজায় রাখার লক্ষে এই নীতি অনুমোদন করা হয়েছে। অন্যদিকে কৃষিপণ্য রপ্তানির বিশ্ব বাজারে ভারতের অংশীদিরিত্ব দ্বিগুন করার লক্ষ্য পূরণ এই নীতির অন্যতম প্রধান উদ্দেশ্য। ভারতীয় কৃষকরা যাতে বিদেশের বাজারে কৃষিপণ্য রপ্তানীর সুযোগ পায়, নতুন এই নীতির লক্ষ্য তার মধ্যে অন্যতম।
SSS/PB/NS
(Visitor Counter : 124
রাষ্ট্রপতিরসচিবালয়
প্রেস বিবৃতি
নয়াদিল্লী, ২৭ আগস্ট, ২০২১
ভারতের রাষ্ট্রপতি তামিলনাড়ুর রাজ্যপাল শ্রী বনোয়ারীলাল পুরোহিতকে পাঞ্জাবের রাজ্যপালের পদে বহাল করেছেন। যতক্ষণ না নিয়মিত ব্যবস্থা হচ্ছে ততদিন তিনি নিজ দায়িত্ব পালনের পাশাপাশি পাঞ্জাবের রাজ্যপাল হিসেবেও কাজ করবেন।
২. ভারতের রাষ্ট্রপতি শ্রী বনোয়ারীলাল পুরোহিতকে পাঞ্জাবের রাজ্যপালের কাজকর্মের দায়িত্ব দেওয়ার পাশাপাশি কেন্দ্রশাসিত অঞ্চল চন্ডীগড়ের প্রশাসক হিসেবেও নিয়োগ করেছেন।
CG/AP/NS
(Visitor Counter : 129
প্রধানমন্ত্রীরদপ্তর
১৯শে জুনের সর্বদলীয় বৈঠকের বিষয়ে বিবৃতি
নতুন দিল্লি, ২০ জুন, ২০২০
প্রধানমন্ত্রী গতকাল সর্বদলীয় বৈঠকে যে বক্তব্য পেশ করেছেন, কোন কোন মহল উদ্দেশ্যপ্রণোদিতভাবে তার অপব্যাখ্যা করছে।
প্রধানমন্ত্রী স্পষ্ট ভাষায় জানিয়েছেন, নিয়ন্ত্রণরেখা বরাবর সীমা লঙ্ঘন করা হলে ভারত তার কড়া জবাব দেবে। তিনি নির্দিষ্ট করে জানিয়েছেন, এই ধরণের চ্যালেঞ্জকে অতীতে অবহেলা করা হলেও বর্তমানে নিয়ন্ত্রণরেখাকে না মানলে ভারতীয় বাহিনী তা যথাযথভাবে প্রতিহত করবে।  সর্বদলীয় বৈঠকে এটিও জানানো হয়েছে, চীনা বাহিনী এবার অনেক বেশি সংখ্যায় নিয়ন্ত্রনরেখা লঙ্ঘন করতে এসেছিল, ভারতও তার যোগ্য জবাব দিয়েছে।
নিয়ন্ত্রণ রেখা বরাবর সীমান্ত লঙ্ঘনের প্রসঙ্গে স্পষ্টভাবে জানানো হয়েছে যে গত ১৫ই জুন চীনা বাহিনী নিয়ন্ত্রণ রেখা অতিক্রম করে কাঠামো তৈরি করতে চাইছিলো এবং তাদের বিরত করার চেষ্টা করা হলে গালওয়ানে হিংসাত্মক এই ঘটনা ঘটে।
সর্বদলীয় বৈঠকের আলোচনায় প্রধানমন্ত্রীর বক্তব্যের মূল বিষয় ছিল গালওয়ানে ১৫ই জুনের ঘটনা, যার কারণে ২০ জন ভারতীয় সেনা শহীদ হয়েছেন। আমাদের সশস্ত্র বাহিনীর যে সব সেনা জওয়ান চীনাদের অপপ্রয়াসকে বাধা দিয়েছিলেন, প্রধানমন্ত্রী, তাদের শৌর্য্য এবং দেশাত্মবোধকে শ্রদ্ধা জানিয়েছেন। প্রধানমন্ত্রী বলেন, নিয়ন্ত্রণ রেখা বরাবর ভারতের দিকে চীনা সেনারা ঢুকতে পারেনি, তার কারণ আমাদের সশস্ত্র বাহিনী সাহসিকতার সঙ্গে পরিস্থিতির মোকাবিলা করেছিলেন। ভারতীয় ভূখন্ডে চীনা বাহিনীর কাঠামো তৈরির চেষ্টাকে ১৬ নম্বর বিহার রেজিমেন্টের সৈন্যরা বাধা দেয়, তার ফলে উদ্ভুত ঘটনায় তারা প্রাণ বিসর্জন দেন।
প্রধানমন্ত্রীর বক্তব্য ছিল, ‘যারা সীমানা পেরিয়ে আমাদের দেশে ঢোকার চেষ্টা করছিল, আমাদের দেশের সাহসী সন্তানরা তাদের বিরুদ্ধে যোগ্য জবাব দিয়েছে’। আমাদের সশস্ত্র বাহিনীর অটুট মনোবলের জন্যই এটি সম্ভব হয়েছে। প্রধানমন্ত্রী আরও জানান, ‘আমি আপনাদের এই বলে নিশ্চিত করতে চাই যে, আমাদের সীমান্ত যথাযথভাবে রক্ষায় আমাদের সশস্ত্র বাহিনী কোনো চেষ্টার ত্রুটি রাখবে না’। ভারতীয় ভূখণ্ড কতটা জায়গা জুড়ে রয়েছে,ভারতের মানচিত্রেই তা স্পষ্ট। বর্তমান সরকার দৃঢ়ভাবে তা রক্ষায় অঙ্গীকার বদ্ধ। গত ৬০ বছরে ৪৩ হাজার বর্গ কিলোমিটার এলাকা কিভাবে হাত ছাড়া হয়েছে দেশ সে বিষয়ে অবগত রয়েছে। সর্বদলীয় বৈঠকে বিস্তারিতভাবে জানানো হয় কোন কোন জায়গা অবৈধভাবে দখল হয়ে গেছে। নিয়ন্ত্রণ রেখাকে এককভাবে পরিবর্তন ঘটাতে বর্তমান সরকার অনুমতি দেবে না বলেও বৈঠকে স্পষ্টভাবে জানানো হয়।
এটা খুবই দুর্ভাগ্যজনক যে আমাদের সাহসী সৈন্যরা যখন আমাদের সীমান্ত রক্ষা করছে, সেই সময় অহেতুক বিতর্ক সৃষ্টি করে তাঁদের মনোবল ভাঙার চেষ্টা হচ্ছে। যদিও সর্বদলীয় বৈঠকে জাতীয় এই সঙ্কটের সময়ে সরকার ও সশস্ত্র বাহিনীর প্রতি দ্ব্যর্থহীন ভাষায় বেশিরভাগ দলই সমর্থন জানিয়েছে। উদ্দেশ্যপ্রণোদিত প্রচারের ফলে ভারতের জনগণের ঐক্যে চিড় ধরবে না সেই বিশ্বাস আমাদের রয়েছে।
(CG/CB/SKD
কর্মী, জন-অভিযোগএবংপেনশনমন্ত্রক
সরকারি কর্মচারীদের নির্বাচনে প্রতিদ্বন্দ্বিতা করার নিয়মাবলী
নয়াদিল্লি, ০৫ ডিসেম্বর, ২০১৯
কেন্দ্রীয় জন-পরিষেবা  আইন ১৯৬৪ অনুযায়ী যেকোন বিধানসভা অথবা স্হানীয় নির্বাচনে অংশ নেওয়ার ক্ষেত্রে কেন্দ্রীয় সরকারি কর্মচারীদের জন্য কিছু বিধিনিষেধ রয়েছে।
স্বশাসিত প্রতিষ্ঠান, বিধিবদ্ধ সংস্হান, ট্রাস্ট, ব্যাঙ্কের মতো সরকার পরিচালিত যেকোন প্রতিষ্ঠানে কর্মচারীদের জন্য এই নিয়ম বলবৎ রয়েছে।
লোকসভায় এক প্রশ্নের লিখিত উত্তরে একথা জানিয়েছেন উত্তর পূর্বাঞ্চল দপ্তরের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণঅভিযোগ এবং পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র সিং।
CG/SS/NS
(Visitor Counter : 67
শ্রমওকর্মসংস্থানমন্ত্রক
প্রতিরক্ষা মন্ত্রী শ্রী রাজনাথ সিং ভিডিও কনফারেন্সিংয়ের মাধ্যমে দেশের মধ্যে প্রথম ভ্রাম্যমাণ কোভিড-১৯ এর পরীক্ষাগারের সূচনা করেছেন
নতুন দিল্লি, ২৩ এপ্রিল, ২০২০
প্রতিরক্ষা মন্ত্রী শ্রী রাজনাথ সিং, আজ ভিডিও কনফারেন্সিং-এর মাধ্যমে দেশের প্রথম কোভিড – ১৯ নমুনা সংগ্রহকারী ভ্রাম্যমান পরীক্ষাগারের সূচনা করেন। এই পরীক্ষাগারের নাম " বিএসএল-৩ ভিআরডিএল ল্যাব"। এই ল্যাব এর উদ্বোধন উপলক্ষ্যে আয়োজিত অনুষ্ঠানে উপস্থিত ছিলেন শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী, শ্রী সন্তোষ কুমার গাঙ্গোয়ার, স্বরাষ্ট্র প্রতিমন্ত্রী শ্রী জি. কিষাণ রেড্ডি, তেলেঙ্গানা সরকারের দুই মন্ত্রী, শ্রী কে. টি. রামা রাও এবং শ্রী চামাকুরা মাল্লা রেড্ডি প্রমুখ।
এই গবেষণাগারটি প্রতিরক্ষা মন্ত্রকের, প্রতিরক্ষা গবেষণা ও উন্নয়ন সংস্থা  হায়দ্রাবাদের সনৎনগরের ইএসআইসি মেডিকেল কলেজ ও হাসপাতালের সঙ্গে যৌথভাবে তৈরি করেছে। ইন্ডিয়ান কাউন্সিল অফ মেডিকেল রিসার্চ এবং তেলেঙ্গানা সরকার, এই পরীক্ষাগারটি তৈরিতে অনুমতি দেয়।
প্রতিরক্ষামন্ত্রী এই অনুষ্ঠানে জানান, ৬ মাসের বদলে মাত্র ১৫ দিনে এই গবেষণাগারটি তৈরি করা সম্ভব হয়েছে। এখানে প্রতিদিন, ১০০০টি নমুনা পরীক্ষা করা যাবে। এই গবেষণাগারে কোভস্যাক নমুনা সংগ্রহ পদ্ধতি ছাড়াও এয়ারোসল বক্স এবং স্যানিটাইজার রাখার ডাস্টবিন থাকছে। এখানে পিপিই, এন৯৫ এর সমতুল্য স্নোরকেল মাস্ক এবং ফেসশিল্ড রাখা থাকবে।
অনুষ্ঠানে শ্রমমন্ত্রী শ্রী সন্তোষ কুমার গাঙ্গোয়ার জানান, করোনা ভাইরাসের বিরুদ্ধে লড়াইয়ে এই পরীক্ষাগার অত্যন্ত গুরুত্বপূর্ণ ভূমিকা পালন করবে।তিনি মন্ত্রকের আওতাধীন ইএসআইসি কর্তৃপক্ষের ভূমিকার প্রশংসা করেন।
অনুষ্ঠানে স্বরাষ্ট্র প্রতিমন্ত্রী শ্রী জি কিশন রেড্ডি ডিআরডিওর বিজ্ঞানী এবং ইএসআইসি মেডিকেল কলেজ ও হাসপাতাল কর্মীদের ভূমিকার কথা উল্লেখ করেন।
(CG/CB/SS/SFS
স্বাস্থ্যওপরিবারকল্যাণমন্ত্রক
‘কালো মেঘের পাশে সর্বদাই রূপালী রেখা দেখা যায়’ : ডঃ হর্ষ বর্ধন
নয়াদিল্লি, ১৪ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী আজ ভিডিও কনফারেন্সের মাধ্যমে বণিকসভা সিআইআই আয়োজিত ৫০ জনেরও বেশি ভারতীয় শিল্পপতিদের সঙ্গে বিভিন্ন বিষয়ে মতবিনিময় করেন। শিল্পপতিদের মধ্যে উপস্থিত ছিলেন – শ্রী বিক্রম কিরলোসকার, শ্রী উদয় কোটাক, শ্রী চন্দ্রজিৎ ব্যানার্জি, শ্রী সুনীল কান্তি মুঞ্জল, শ্রীমতী বিনীতা মালি, ডঃ কিরণ মজুমদার শ, ডঃ পবন গোয়েঙ্কা প্রমুখ।
কোভিড-১৯ পরিস্থিতির প্রেক্ষিতে সরকার যে সমস্ত ত্রাণ সহায়তা পদক্ষেপ গ্রহণ করছে, সে সম্পর্ক ডঃ হর্ষ বর্ধন শিল্পপতিদের অবহিত করেন। অর্থনীতির পুনরুজ্জীবনে শিল্পপতিরা যে উদ্বেগ প্রকাশ করেছেন, তার সঙ্গে সহমত প্রকাশ করে ডঃ হর্ষ বর্ধন জানান, ‘কালো মেঘের পাশে সর্বাদাই রূপালী রেখা দেখা যায়’। তাই, জটিল সময় থেকে বেরিয়ে আসা সম্ভব। তিনি আরও বলেন, বর্তমান পরিস্থিতি আধুনিক ইতিহাসের অন্ধকারময় এবং মানবজাতির কাছে এক অত্যন্ত জটিল সময়।
ডঃ হর্ষ বর্ধন শিল্পপতিদের মনোবল বজায় রাখার আবেদন জানিয়ে ‘মেক ইন ইন্ডিয়া’ কর্মসূচির সুযোগ-সুবিধা গ্রহণের আহ্বান জানান। ধাপে ধাপে ও সুরক্ষিত হয়ে কিভাবে শিল্প সংস্থাগুলির কাজকর্ম স্বাভাবিক অবস্থায় ফিরিয়ে আনা যায়, সে ব্যাপারে সরকার ইতিমধ্যেই আলাপ-আলোচনা শুরু করেছে।
কঠিন এই সময়ে সরকারের পাশে থাকার জন্য এবং উদার মানসিকতা নিয়ে পিএম-কেয়ার্স তহবিলে দান করার জন্য ডঃ হর্ষ বর্ধন শিল্পপতিদের ধন্যবাদ দেন।
(CG/BD/SB
প্রধানমন্ত্রীরদপ্তর
প্রাক্তন ইসরো চেয়ারম্যান শ্রী জি. মাধবন নায়ার চন্দ্রযান মিশন সম্পর্কে লিখেছেন
নতুন দিল্লি, ৩০ অগাস্ট, ২০২৩
প্রাক্তন ইসরো চেয়ারম্যান শ্রী জি. মাধবন নায়ার চন্দ্রযান মিশন, মহাকাশ প্রযুক্তির সম্ভাবনা এবং বৈজ্ঞানিক সম্প্রদায়কে সাহায্যের উপর প্রধানমন্ত্রী শ্রী নরেন্দ্র মোদীর দৃষ্টিভঙ্গি সম্পর্কে একটি নিবন্ধ লিখেছেন।
প্রধানমন্ত্রীর কার্যালয় এক এক্স বার্তায় জানিয়েছে :
“প্রাক্তন @isro চেয়ারম্যান শ্রী জি. মাধবন নায়ার চন্দ্রযান মিশনের উপর একটি অন্তর্দৃষ্টিপূর্ণ নিবন্ধ লিখেছেন।
মহাকাশ প্রযুক্তির সম্ভাবনার উপর সর্বদা প্রধানমন্ত্রী @narendramodi –র দৃষ্টিভঙ্গি এবং বৈজ্ঞানিক সম্প্রদায়ের প্রতি প্রধানমন্ত্রীর প্রশংসনীয় সাহায্যের বিষয়ে তিনি বিশদে ব্যাখ্যা করেছেন।”
এই বিষয়ে বিস্তারিত জানতে ক্লিক করুন নিম্নলিখিত লিঙ্কে :
https://m.timesofindia.com/why-we-must-celebrate-chandrayaan-2-too/articleshow/103181077.cms?from=mdr&from=mdr&from=mdr
AC/SS/SKD
(
পরিবেশওঅরণ্যমন্ত্রক
কেন্দ্রীয় দূষণ নিয়ন্ত্রণ পর্ষদ ৯ টি ধাতুর মাপদন্ড চিহ্নিতকরণের জন্য ১৪৫ টি পরিবেশগত পরীক্ষাগারে বিশ্লেষণমূলক গুণমান নির্ণয় করতে অনুশীলনের ব্যবস্থা করেছে
নতুন দিল্লি, ০৭ জানুয়ারি, ২০২১
দিল্লির কেন্দ্রীয় দূষণ নিয়ন্ত্রণ পর্ষদের উপকরণ পরীক্ষাগার ধাতুর মাপদণ্ড চিহ্নিতকরণের জন্য রাজ্যের ১৪৫ টি পরিবেশগত পরীক্ষাগারে ৩৩-তম বিশ্লেষণমূলক গুণমান নিয়ন্ত্রণ অনুশীলনের ব্যবস্থা করেছে। এরমধ্যে বিভিন্ন রাজ্যের দূষণ নিয়ন্ত্রণ পর্ষদ এবং ইপিএ নিয়ন্ত্রিত বেসরকারি পরীক্ষাগার গুলিও রয়েছে। এই অনুশীলনের মূল উদ্দেশ্য হলো, এইসব পরীক্ষাগার গুলির মাধ্যমে বিশ্লেষণমূলক তথ্যের যথার্থতা ও নির্ভরযোগ্যতা নিরীক্ষণ করা। এর পাশাপাশি পরীক্ষাগার গুলির পরিকাঠামোগত এবং তথ্যের মান উন্নয়নে সহায়তা করা।
প্রতিটি পরীক্ষাগারের কর্মদক্ষতার ওপর ভিত্তি করে মূল্যায়ন করা হবে। এই অনুশীলনের জন্য যে সমস্ত ধাতুকে অন্তর্ভুক্ত করা হয়েছে তার মধ্যে রয়েছে আর্সেনিক, ক্যাডমিয়াম, ক্রোমিয়াম, কপার, আয়রন, ম্যাঙ্গানিজ, নিকেল, সিসা এবং জিংক। এগুলি জল এবং বায়ুতে মিশে কিভাবে দূষিত করছে সেটারই মূল্যায়ন করা হবে।